**2. RAZRED – 4.11.2020.**

**UČITELJICA IVANA VOTUC**

**1. sat: MREŽNI PREGLEDNIK**

Kada kod kuće želite pronaći neku informaciju na internetu, prvo je potrebno otvoriti **mrežni preglednik**.

Mrežni preglednik je **program namijenjen pregledavanju mrežnih stranica**.

Mrežni preglednici koji se najviše koriste su: **Chrome, Opera, Edge, Firefox, Safari**. Prouči njihove sličice (ikone) u radnom udžbeniku na 56. stranici.

Mrežni preglednik **Edge** nalazi se u operativnom sustavu Windows, a ostale je moguće naknadno postaviti po želji.

Mrežni preglednici imaju svoje **alate (naredbe)**, od kojih svaki ima svoju funkciju:

* **Povratak na prethodno pregledanu mrežnu stranicu**
* **Ponovno učitavanje mrežne stranice**
* **Ako ste išli unatrag, vraćanje na prethodno učitanu stranicu**
* **Povratak na početnu mrežnu stranicu**

Prouči njihove sličice (ikone) u radnom udžbeniku na dnu 56. stranice.

Osim na računalima, mrežne preglednike koristimo i na **pametnim telefonima i tabletima**.

**Riješi zadatke u radnom udžbeniku na 57. stranici i u radnoj bilježnici na 27. stranici**

**PREPIŠI U BILJEŽNICU:**

* Mrežni preglednik je **program namijenjen pregledavanju mrežnih stranica.**
* Mrežni preglednici koji se najviše koriste su: **Chrome, Opera, Edge, Firefox, Safari.**
* Alati mrežnih preglednika su:
	+ **Povratak na prethodno pregledanu mrežnu stranicu**
	+ **Ponovno učitavanje mrežne stranice**
	+ **Ako ste išli unatrag, vraćanje na prethodno učitanu stranicu**
	+ **Povratak na početnu mrežnu stranicu**

**2. sat: PRETRAŽUJEMO Internet**

Na internetu se nalazi mnoštvo informacija i kako bi smo pronašli informacije koje nas zanimaju, koristimo **mrežne tražilice**.

Mrežne tražilice **pretražuju informacije na internetu prema upisanim riječima**.

Važno je da su riječi koje upisujemo u mrežne tražilice **točno napisane**, nije bitno jesu li napisane velikim ili malim slovima.

Pročitaj dva teksta o Ivani Brlić – Mažuranić u radnom udžbeniku na 59. strani i pronađi sličnosti i razlike između njih. Primjećuješ da se neke informacije razlikuju.

Različite mrežne stranice mogu sadržavati različite informacije, od kojih neke **ne moraju uvijek biti točne i istinite.** Zbog toga je korisno neke informacije provjeriti i **tražiti ih na provjerenim mrežnim stranicama**.

Riješi zadatke u radnom udžbeniku na 60. stranici.

Kada tražimo neku informaciju na internetu, u mrežnu tražilicu ne upisujemo cijelo pitanje ili rečenicu, već samo **ključne riječi** koje su važne za pronalazak informacije.

Kada upišemo ključne riječi, mrežna tražilica nam nudi **popis mrežnih stranica u obliku poveznica**. Mrežne stranice zatim otvaramo klikom na poveznicu.

Kada pronađemo traženu informaciju, možemo ju **kopirati i zalijepiti** u program u kojem radimo (Word, Bojanje 3D…). Informaciju kopiramo na način da ju označimo, kliknemo desnu tipku miša i odaberemo naredbu „kopiraj“.

Ako kopiramo informaciju s interneta, potrebno je **navesti adresu mrežne stranice** na kojoj smo pronašli informaciju i **datum** pronalaska informacije. Prouči primjer pravilnog navođenja mrežnih stranica u radnom udžbeniku na 62. stranici.

Riješi 6. i 7. zadatak u radnom udžbeniku na 61. stranici i zadatak u radnoj bilježnici na 28. stranici.

PREPIŠI U BILJEŽNICU:

* Mrežne tražilice **pretražuju informacije na internetu prema upisanim ključnim riječima.**
* Ključne riječi moraju biti točno napisane.
* Informacije na internetu **ne moraju uvijek biti točne i istinite.**
* Pronađene informacije možemo **kopirati** u neki drugi program, ali je onda potrebno navesti **adresu mrežne stranice** na kojoj smo pronašli informaciju i **datum** pronalaska informacije.